সাইফুজ্জামান চৌধুরী

সাইফুজ্জামান চৌধুরী জাভেদ (জন্ম: ১৮ ফেব্রুয়ারি ১৯৬৯) বাংলাদেশ একজন রাজনীতিবিদ। তিনি ভূমি মন্ত্রণালয়ের প্রতিমন্ত্রী ও মন্ত্রী ছিলেন। চট্টগ্রাম-১২ ও চট্টগ্রাম-১৩ আসনের তিনি সাবেক সংসদ সদস্য। ১৮ই সেপ্টেম্বর ২০২৪ সালে কাতারভিত্তিক গণমাধ্যম আল জাজিরার আই ইউনিট "মন্ত্রীর কোটি কোটি ডলার" শিরোনামে একটি তথ্যচিত্র প্রকাশ করে, যেখানে যুক্তরাজ্য, দুবাই এবং যুক্তরাষ্ট্রে তার বিপুল সম্পদ থাকার বিষয়টি উঠে আসে যা কিনা তিনি নির্বাচনী হলফনামায় গোপন করেছিলেন। সাইফুজ্জামান চৌধুরী ১৯৬৯ সালের ১৮ ফেব্রুয়ারি চট্টগ্রামের আনোয়ারা থানায় জন্মগ্রহণ করেন। তার বাবার নাম আখতারুজ্জামান চৌধুরী বাবু ও মায়ের নাম নুর নাহার জামান। তার বাবা একজন মুক্তিযোদ্ধা। তার বাবা বাংলাদেশ আওয়ামী লীগের একজন প্রবীণ সদস্য ছিলেন। তিনি চট্টগ্রাম দক্ষিণ জেলা আওয়ামী লীগের  সভাপতি ও কেন্দ্রীয় কমিটির প্রেসিডিয়াম সদস্য ছিলেন। সাইফুজ্জামান চৌধুরী প্রাথমিক শিক্ষা গ্রহণের পর যুক্তরাষ্ট্রে যান উচ্চ শিক্ষা গ্রহণ করতে। সাইফুজ্জামান চৌধুরী ইউনাইটেড কমার্শিয়াল ব্যাংকের নির্বাহী কমিটি চেয়ারম্যান ছিলেন। বাংলাদেশের শিল্প প্রতিষ্ঠান আরামিট গ্রুপের চেয়ারম্যান হিসেবে দায়িত্ব পালন করেছেন। তিনি চট্টগ্রাম চেম্বার অব কর্মাস এন্ড ইন্ডাস্ট্রির তিনবারের সভাপতি ছিলেন। সাইফুজ্জামান চৌধুরী মূলত তার বাবার মাধ্যমে রাজনীতিতে সক্রিয় হন। তার বাবা চট্টগ্রামের আনোয়ারা আসন থেকে নির্বাচিত সংসদ সদস্য ছিলেন। বাবা মারা যাওয়ার পর ওই আসনে ২০১৩ উপ-নির্বাচনে চট্টগ্রাম-১২ আসন থেকে সংসদ সদস্য নির্বাচিত হন তিনি। এরপর ২০১৪ সালের ১০ম জাতীয় সংসদ নির্বাচনে তিনি চট্টগ্রাম-১৩ আসন থেকে আবার নির্বাচিত হন। ১২ জানুয়ারি ২০১৪ সাল থেকে ৭ জানুয়ারি ২০১৯ সাল পর্যন্ত তিনি ভূমি মন্ত্রণালয়ের প্রতিমন্ত্রী হিসেবে দায়িত্ব পালন করেন। ২০১৮ সালের একাদশ জাতীয় সংসদ নির্বাচনে তিনি চট্টগ্রাম-১৩ আসন থেকে আবার নির্বাচিত হন। ৭ জানুয়ারি ২০১৯ সাত থেকে তিনি জ্জানুয়ারি ২০২৪ সাল পর্যন্ত তিনি ভূমি মন্ত্রণালয়ের মন্ত্রী হিসেবে দায়িত্ব পালন করেন। ২০২৪ সালের দ্বাদশ জাতীয় সংসদ নির্বাচনে তিনি চট্টগ্রাম-১৩ আসন থেকে আবার নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান। ২০২৪ সালের ১৯ সেপ্টেম্বর কাতারভিত্তিক সংবাদমাধ্যম আল জাজিরা ইংরেজিতে "দ্যা মিনিস্টার'স মিলিয়নস" ও বাংলায় "মন্ত্রীর কোটি কোটি ডলার" শিরোনামে একটি তথ্যচিত্র প্রকাশ করে যেখানে বাংলাদেশ সরকারের সাবেক ভূমিমন্ত্রী সাইফুজ্জামান চৌধুরীর বিভিন্ন দেশে থাকা সম্পদ নিয়ে প্রতিবেদন করা হয়। সেখানে দেখানো হয়েছে কিভাবে তিনি যুক্তরাজ্য, যুক্তরাষ্ট্র ও দুবাইয়ে বিপুল পরিমাণ সম্পদের মালিক হয়েছেন যা নিয়ে বিতর্ক তৈরী হয়েছে এবং দূর্নীতি দমন কমিশন সে ব্যাপারে তদন্ত করছে। "Constituency 290_11th_En"। www.parliament.gov.bd। ২০২৩-০৫-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-২৭।  "The Minister's Millions I Al Jazeera Investigations"। আল জাজিরা ইংরেজি। ২০২৪-০৯-১৮।  "যুক্তরাজ্য-যুক্তরাষ্ট্র-দুবাইয়ে সাবেক ভূমিমন্ত্রী সাইফুজ্জামানের প্রায় আট হাজার কোটি টাকার সম্পত্তি"। দ্য ডেইলি স্টার। ২০২৪-০৯-১৯। সংগ্রহের তারিখ ২০২৪-০৯-১৮।  "সাবেক ভূমিমন্ত্রী সাইফুজ্জামান চৌধুরীর বিদেশে সম্পদ নিয়ে তদন্ত দাবি টিআইবির"। প্রথম আলো। ২০২৪-০৩-০৩। সংগ্রহের তারিখ ২০২৪-০৯-১৮।  "মাননীয় প্রতিমন্ত্রী |Ministry Of Land-Government of the People's Republic of Bangladesh | ভূমি মন্ত্রণালয়-গণপ্রজাতন্ত্রী বাংলাদেশ সরকার"। সংগ্রহের তারিখ ২০১৭-১২-২৬।  BanglaNews24.com। "সাইফুজ্জামান চৌধুরী জাবেদ কেন্দ্রীয় আওয়ামী লীগের সদস্য হলেন"। banglanews24.com (ইংরেজি ভাষায়)। সংগ্রহের তারিখ ২০১৭-১২-৩১।  "জনাব সাইফুজ্জামান চৌধুরী জাবেদ | চট্টগ্রাম জেলা | চট্টগ্রাম জেলা"। ২০১৮-০১-০৩ তারিখে মূল থেকে আর্কাইভ করা। সংগ্রহের তারিখ ২০১৭-১২-৩১।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৮-২২।  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৯-০৯-১৬ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।  "Activists vandalise Chittagong Awami League office over nomination in Union Parishad elections"। সংগ্রহের তারিখ ১৬ সেপ্টেম্বর ২০১৬।  "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "সংসদ ভেঙে দিয়েছেন রাষ্ট্রপতি"। বিডিনিউজ টোয়েন্টিফোর ডটকম। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "যা আছে সংসদ ভেঙে দেওয়ার সারসংক্ষেপে"। বাংলা ট্রিবিউন। ৬ আগস্ট ২০২৪। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "জাতীয় সংসদ বিলুপ্ত"। দ্য ডেইলি স্টার। সংগ্রহের তারিখ ৬ আগস্ট ২০২৪।  প্রতিবেদক, নিজস্ব (২০২৪-০৩-০৩)। "সাবেক ভূমিমন্ত্রী সাইফুজ্জামান চৌধুরীর বিদেশে সম্পদ নিয়ে তদন্ত দাবি টিআইবির"। প্রথম আলো। সংগ্রহের তারিখ ২০২৪-০৯-১৮।  "পত্রিকা: 'যুক্তরাজ্যে ২৬০টি সম্পদের মালিক ভূমিমন্ত্রী সাইফুজ্জামান চৌধুরী জাভেদ'"। বিবিসি বাংলা। ২০২৩-১২-২৯। সংগ্রহের তারিখ ২০২৪-০৯-১৮।